OpenLLM-France/wikimedia huggingface dataset:
# Takasaki (Gunma)

Takasaki (japonieraz: 前橋市, Takasaki-shi) Japoniako erdialdean dagoen hiria da, Honshuko uhartean dagoena eta Gunma prefeturan. 2010eko erroldaren arabera 375.342 biztanle ditu, Maebashi hiriburuak baino gehiago.

## Geografia

Gunma prefeturaren erdialdean dago, Maebashiren mendebaldean zehatzago esanda eta hainbat trenbideren lotunea da. Karasu eta Usui ibaiek bat egiten dute hirian.

## Historia

Takasaki 1900ko apirilaren 1ean sortu zen. 2006 eta 2009 artean inguruko hainbat herri barneratu zituen eta Maebashiren populazioa gainditu zuen, prefeturako hiri handiena bihurtuz.

## Ondasun nabarmenak

* Takasakiko gaztelua
* Minowa gazteluaren aztarnak
* Haruna santutegia
* Haruna mendia eta aintzira

## Hiri senidetuak

* Higashikurume (Japonia)
* Battle Creek (Michigan) (AEB)
* Santo André (São Paulo) (Brasil)
* Chengde (Txina)
* Pilsen (Txekia)
* Muntinlupa (Filipinak)

## Iruditegia

* Takasakiko gaztelua.
* Haruna mendia eta aintzira.
* Minowa gazteluaren aztarnak.

## Kanpo estekak

* (Japonieraz) Takasakiko webgune ofiziala.
* Datuak: Q336438
* Multimedia: Takasaki, Gunma / Q336438
# Takashi Abe

Takashi Abe (japonieraz: 安部 崇士, Abe Takashi, 1997ko uztailaren 15a -) Japoniako futbolaria da.
Hainbat futbol taldetan jokatu du, esaterako Tokushima Vortis.

## Kanpo estekak

* (Japonieraz) J.League Data Site
* Datuak: Q89449220
# Takashi Aizawa

Takashi Aizawa (japonieraz: 相澤 貴志, 1982ko urtarrilaren 5a - ) Japoniako futbolari ohia da.
Hainbat futbol taldetan jokatu du, esaterako Kawasaki Frontale.

## Kanpo loturak

* (Japonieraz) J.League Data Site
* Datuak: Q763838
* Multimedia: Takashi Aizawa / Q763838
# Takashi Furukawa

Takashi Furukawa (japonieraz: 古川 隆志, 1981eko urriaren 28a - ) Japoniako futbolari ohia da.
Hainbat futbol taldetan jokatu du, esaterako Sagan Tosu.

## Kanpo loturak

* (Japonieraz) J.League Data Site
* Datuak: Q3246854
# Takaoka (Toyama)

Takaoka (japonieraz: 高岡市, Takaoka-shi) , Japoniako Toyama prefekturako bigarren hiria da. 2014ko erroldaren arabera 172.533 biztanle ditu.

## Geografia

Toyama prefeturaren mendebaldean dago Toyamako Badiaren ertzean Japoniako itsasoan. Shogawa eta Oyabegawa ibaiek zeharkatzen dute hiria eta mendi aipagarriena Futagami da, baina 300 metro inguruko garaiera baino ez du. Kostaldean uharte pare bat baditu, Otokoiwa eta Onnaiwa. Kostaldeko zatia Amaharashi kostaldea izenaz ezagutzen da.

## Historia

Hasiera batean Sekino izenaz ezagutzen zen eremu hau baina Maeda Toshinagak 1609an hiria sortzerakoan izena aldatu zion Shihen poema erlijiosoan azaltzen zen "Takaoka" izen berria emanez. Takaoka izenak "lur garaia" esan nahi du, eta gaztelua muino batean kokatu izanagatik etor litekeela uste da. Berehala Ecchu probintziako hiriburu bihurtu zen.
1609an 5.000 biztanle baino gutxiago zituen. Takaoka gazteluaren inguruan samuraien etxeak eraiki ziren, batez ere hegoaldean, lautadari begira. Maedak hiria industrializatzeari ekin zion eta ekialdean zeukan Toyamarekin batera hiri merkatal eta industriala bihurtu zen.
Meiji berrezarkuntzaren ondoren 1889an hiri bihurtu zen eta 1899an Erresuma Batua eta Estatu Batuekin merkatal harremanak eratzeko eskubidea lortu zuen Takaokako itsas-portuak.

## Ondasun nabarmenak

* Takaoka Daibutsu edo Takaokako Buda Handia: 16 metroko altuera daukan Buda da, Japoniako hirugarrena beraz. Brontzezkoa da eta 1933an egin zuten. Aurretik izan ziren Budak egurrezkoak izanik erre egin ziren.
* Kojo parkea: Takaoka gaztelua egon zen tokian dago. Imizu santutegia, Takaoka museoa eta zoologiko bat dauzka bere baitan.
* Zuiryū-ji tenplua: Zen tenplu budista da eta 1663an eraiki zen. Japoniako Altxor Nazionala izendaturik dago.
* Amaharashi kostaldea: itsasertz polita da, hondartzak ditu eta Onnaiwa uhartearen eta Tate mendiaren ikuspedi ederrak ere bai.

## Jaialdiak

* Takaoka nabe: urtarrilaren erdialdean, arrain eta itsaskien jaialdia da.
* Takaoka Mikurumayama: Maiatzaren 1ean.
* Fushiki Hikiyama: maiatzaren 15ean, Takakokako Fushiki portuan.
* Goin: ekainaren 19-20an.
* Toide Tanabata: uztailaren 3-7an.
* Takaoka Tanabata: abuztuaren hasieran.
* Fukuoka Machi Tsukurimon: irailaren 23-24an.
* Nakada bele beldurgarriak: irailaren bukaeran.
* Takaoka Manyō: urriaren lehen asteburuan.

## Iruditegia

* Takaokako Buda Handia.
* Zuiryū-ji tenplua.
* Amaharashi kostaldeko hondartzak.
* Otokoiwa uhartea.
* Toide Tanabata jaialdia.

## Hiri senidetuak

* Mirandópolis (Brasil)
* Fort Wayne (Indiana) (AEB)
* Jinzhou (Txina)

## Kanpo estekak

* (Japonieraz) Udalaren webgunea.
* Datuak: Q502988
* Multimedia: Takaoka, Toyama / Q502988
# Takashi Amano

Takashi Amano (japonieraz: 天野 貴史, 1986ko apirilaren 13a - ) Japoniako futbolaria da.
Hainbat futbol taldetan jokatu du, esaterako Yokohama F. Marinos.

## Kanpo loturak

* (Japonieraz) J.League Data Site
* Datuak: Q275839
# Takashi Azuma

Takashi Azuma (japonieraz: 東 崇史, 1979ko azaroaren 21a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos.

## Kanpo loturak

* (Japonieraz) J.League Data Site
* Datuak: Q11526784
# Takashi Fujii

Takashi Fujii (japonieraz: 藤井 貴, 1986ko apirilaren 28a - ) Japoniako futbolaria da.
Hainbat futbol taldetan jokatu du, esaterako Júbilo Iwata eta Ehime FC.

## Kanpo loturak

* (Japonieraz) J.League Data Site
* Datuak: Q2093133
# Takashi Fukunishi

Takashi Fukunishi (japonieraz: 福西 崇史, 1976ko irailaren 1a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1999 | 3 | 0 |
| 2000 | 0 | 0 |
| 2001 | 2 | 0 |
| 2002 | 10 | 0 |
| 2003 | 6 | 0 |
| 2004 | 18 | 5 |
| 2005 | 14 | 1 |
| 2006 | 11 | 1 |
| Guztira | 64 | 7 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q467210
* Multimedia: Takashi Fukunishi / Q467210
# Tijana Bogdanović

Tijana Bogdanović serbieraz, Тијана Богдановић– (Kruševac, 1998ko maiatzaren 4an) serbiar emakume taekwondolaria da.
Udako bi Olinpiar Jokoetan parte hartu zuen, eta bi domina lortu zituen: zilarra Rio 2016an, (Brasil), eta brontzea Tokyo 2020an, (Japonia) biak –49 kiloko kategorian. 2015eko Bakuko Europako Jokoetan zilarrezko domina irabazi zuen –49 kiloko kategorian.
Brontzezko domina irabazi zuen 2015eko Munduko Taekwondo Txapelketan. eta bi domina Europako Taekwondo Txapelketan, urrea 2016an eta brontzea 2018an.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2016 | Río de Janeiro Brasil | 02 ! | –49 kg |
| 2020 | Tokio Japonia | 03 ! | –49 kg |
| Munduko Txapelketa ||||
| Urtea | Lekua | Domina | Kategoria |
| 2015 | Txeliabinsk RUS | 03 ! | –49 kg |
| Europako Jokoak ||||
| Urtea | Lekua | Domina | Kategoria |
| 2015 | Baku Azerbaijan | 02 ! | –49 kg |
| Europako Txapelketa ||||
| Urtea | Lekua | Domina | Kategoria |
| 2016 | Montreux Suitza | 01 ! | –49 kg |
| 2018 | Kazan RUS | 03 ! | –53 kg |

## Erreferentziak

* ↑ "Tijana Bogdanovic" olympedia.org. (Ingelesez)
* ↑ "Tijana Bogdanovic" taekwondodata.com. (Ingelesez)
* Datuak: Q19913847
* Multimedia: Tijana Bogdanović / Q19913847
# Tihuatlán (udalerria)

Tihuatlán Mexikoko udalerri bat da. Veracruz de Ignacio de la Llave estatuan kokatua dago. 2010ean 89.774 biztanle zituen 718,8 km²ko azaleran. Herriburua [[Tihuatlán (Tihuatlán)|Tihuatlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2448681
* Multimedia: Tihuatlán Municipality / Q2448681
# Tiina Sten

Tiina Irene Sten (Turku, Finlandia, 1985eko ekainaren 18a) finlandiar saskibaloi-jokalaria da, pibot postuan jokatzen duena.

## Taldeak

| Denboraldia | Taldea | Liga |
| 2008/09 | Gran Canaria La Caja de Canarias | Espainiako Emakumezkoen Saskibaloi Liga |
| 2009/10 | Mann Filter Zaragoza | Espainiako Emakumezkoen Saskibaloi Liga |
| 2010/11 | Forssan Alku | Naisten Korisliiga |
| 2010/11 | Panionios BC | Greziako Emakumezkoen Saskibaloi Liga |
| 2011/12 | Cadi La Seu d'Urgell | Espainiako Emakumezkoen Saskibaloi Liga |
| 2012/13 | TSV Wasserburg | Damen-Basketball-Bundesliga |
| 2013/14 | TSV Wasserburg | Damen-Basketball-Bundesliga |
| 2014/15 | TSV Wasserburg | Damen-Basketball-Bundesliga |
| 2015/16 | TSV Wasserburg | Damen-Basketball-Bundesliga |

## Erreferentziak

* ↑ (Gaztelaniaz) Espainiako Saskibaloi Federazioa. Tiina Stenen emaitzak eta estatistikak. (Noiz kontsultatua: 2017-06-08).
* Datuak: Q7801795
# Tihuța pasabidea

Tihuța pasabidea (errumanieraz: Pasul Tihuța edo Pasul Bârgău; hungarieraz: Borgói-hágó edo Burgó) Karpatoak iragaten dituen gainbide edo mendate bat da. Bistrița (Transilvania) eta Vatra Dornei (Bukovina) lotzen ditu.
Haitzartea, Bram Stokerren Drakula eleberrigatik ezaguna (Drakula Kondearen lurraldetako sarrera baitzen), 1.201 metroko altueran dago.
E58 errepide europarrek eta DN17 errepide nazionalak, Transilvania eta Moldavia lotzen dituen bide nagusiak, mendizaleentzako sarbide zaila duen mendate hau zeharkatzen dute. Haitzartean Piatra Fântânele herria dago (Bistrița-Năsăud konderrikoa.

## Erreferentziak

* ↑ (Ingelesez) Marica, Irina. (2018-3-6). Dracula-themed hotel in Romania put up for sale. .

## Kanpo estekak

* Datuak: Q1473795
* Multimedia: Tihuța Pass / Q1473795
# Tiia Hautala

Tiia Erika Hautala (Pori, Finlandia, 1972ko apirilaren 3a) finlandiar atleta ohia da, heptaltloian espezialista.

## Lorpenak

| Urtea | Txapelketa | Lekua | Postua | Proba | Oharrak |
| Representing Finland ||||||
| 1994 | Europako txapelketa | Helsinki, Finland | 20.a | Heptathloia | 5630 puntu |
| 1995 | Munduko txapelketa | Gothenburg, Sweden | 13.a | Heptathloia | 6135 puntu |
| 1996 | Europako txapelketa, barruan | Stockholm, Sweden | 5.a | Pentathloia | 4450 puntu |
| 1996 | Olinpiar Jokoak | Atlanta, United States | 21.a | Heptathloia | 5887 puntu |
| 1997 | Hypo-Meeting | Götzis, Austria | 5.a | Heptathloia | 6011 puntu |
| 1997 | Munduko txapelketa | Athens, Greece | 14.a | Heptathloia | 6026 puntu |
| 1998 | Europako txapelketa, barruan | Valencia, Spain | 4.a | Pentathloia | 4473 puntu |
| 1998 | Hypo-Meeting | Götzis, Austria | 10.a | Heptathloia | 6102 puntu |
| 1998 | Europako txapelketa | Budapest, Hungary | 11.a | Heptathloia | 5851 puntu |
| 1999 | Munduko txapelketa | Seville, Spain | 5.a | Heptathloia | 6369 puntu |
| 2000 | Europako txapelketa, barruan | Ghent, Belgium | 4.a | Pentathloia | 4580 puntu |
| 2000 | Hypo-Meeting | Götzis, Austria | 10.a | Heptathloia | 6219 puntu |
| 2000 | Olinpiar Jokoak | Sydney, Australia | 8.a | Heptathloia | 6173 puntu |
| 2001 | World Championships | Edmonton, Canada | 10.a | Heptathloia | 6002 puntu |
| 2002 | Europako txapelketa, barruan | Vienna, Austria | 11.a | Pentathloia | 4207 puntu |
| 2002 | Europako txapelketa | Munich, Germany | 11.a | Heptathloia | 5960 puntu |

## Erreferentziak

* ↑ «Tiia HAUTALA | Profile | World Athletics» worldathletics.org (Noiz kontsultatua: 2024-01-12).
* ↑ (Finlandieraz) «SAUL juttusararja ”Henkilökuvassa” Tiia Hautala» Suomen Taitoluisteluliitto 2020-08-26 (Noiz kontsultatua: 2024-01-12).
* ↑ (Finlandieraz) «Kaapista tullut suomalainen ex-huippu-urheilija rohkaisee: "Antakaa asioille kasvot!"» www.iltalehti.fi (Noiz kontsultatua: 2024-01-12).
* ↑ (Finlandieraz) «Tiia Hautala löysi taisteluvireen» mtvuutiset.fi 2000-09-24 (Noiz kontsultatua: 2024-01-12).
* ↑ (Finlandieraz) «Entinen seitsenottelija löysi paikkansa urheiluvalmennuksesta» Tamperelainen 2017-04-23 (Noiz kontsultatua: 2024-01-12).
* ↑ «Olympedia – Tiia Hautala» www.olympedia.org (Noiz kontsultatua: 2024-01-12).

## Kanpo estekak

* Tiia Hautala at World Athletic
* Datuak: Q4357186
# Tiha Bârgăului

Tiha Bârgăului Errumaniako udalerri bat da, Bistrița-Năsăud konderrian. 6.443 biztanle ditu, 190 kilometro koadroko azaleran banatuta.

## Herriak

Udalerrian honako herriak daude:
Tiha Bârgăului $^{(en)}$ Ciosa $^{(en)}$ Mureșenii Bârgăului $^{(en)}$ Piatra Fântânele $^{(en)}$ Tureac $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12163268
* Multimedia: Tiha Bârgăului, Bistrița-Năsăud / Q12163268
# Transkaukasia

Transkaukasia edo Hegoaldeko Kaukasia Kaukasia Handiaren eta Kaukasia Txikiaren arteko eskualde menditsua da. Politikoki Armenia, Georgia eta Azerbaijan estatuak eta eztabaidaturiko Abkhazia, Hego Osetia eta Karabakh Garaia ditu barnean. Historian zehar eskualdea bitan izan da batua:
* Transkaukasiako Errepublika Demokratiko Federala (1918ko apirilaren 9-maiatzaren 26)
* Transkaukasiako Sobietar Errepublika Federatibo Sozialista (1922ko martxoaren 12-1936ko abenduaren 5)
Euskarazko izena errusierazko zakavkazie hitzetik eratorria da, "Kaukasoz haraindiko eskualdea" esan nahi duena (erromatar transalpinoarekin gertatu zen moduan)

## Erreferentziak

* ↑ Harluxet Hiztegi Entziklopedikoa. Transkaukasia. .

## Kanpo estekak

* Datuak: Q200173
* Multimedia: South Caucasus / Q200173
# Transkantauriarra

Transkantauriarra (gazteleraz, jatorriz, Transcantábrico) Kantauri itsasoko ertza zeharkatzen duen tren turistikoa da. 1983an inauguratu zuen FEVE enpresa publikoak, eta 2012an FEVE Renfe Operadoraren barruan gelditu ondoren, aipatutako azken enpresa honek kudeatutako zerbitzua da.

## Historia

Ferrocarriles de Vía Estrecha (FEVE) espainiar enpresa publikoak Transkantauriarra sortzearekin batera, Espainiako lehenengo tren-hotel turistikoa sortu zen. Jatorriko ideia Orient Express trenaren pareko tren turistikoa sortzea zen, FEVEren menpe zeuden Espainia iparraldeko trenbideetatik ibiliko litzatekena. Tren honen bereizgarria zabalera metrikodun trenbideetatik ibiltzen dela da. Honek iristeko oso zaila den zenbait paraje zeharkatzen ditu, zabalera arrunteko trenbideetatik ibiltzen diren trenek zeharkatu ezin dituztenak.
1983ko uztailaren 30ean lehenengo bidaia egin zuen, La Robla eta Cistierna artean (Leóngo probintzian). Hasierako osaera hurrengoa zen: hiru Pullman saloi-kotxe (pub, taberna eta egongela), 1923an Erresuma Batuan eraikitakoak; 4 ohe-kotxe, ohatzez hornituta; energia ekoizteko furgoi bat; eta tripulaziorako zerbitzu-kotxe bat.
Gaur egun bi Transkantauriar mota ustiatzen dira: Transkantauriar Klasikoa eta Luxu Handiko Transkantauriarra, azken hau munduko tren turistikorik onena izendatua.

## Ibilbidea

Hasierako urteetan León eta Ferrol arteko ibilbideak egiten zituen, Bilbotik pasaz, La Robla trenbidea (León-Bilbo linea) itxi zen arte. Ondoren, Bilbo eta Ferrol arteko ibilbideak egitera pasa zen.
2003an La Robla trenbidea berrireki ondoren, jatorriko ibilbidea egitera pasa zen.
2009an Donostiatik Santiago Compostelakora zerbitzu bereziak ezarri ziren, eta 2010etik ohiko zerbitzuak Donostiara luzatu dira, Euskal Trenbide Sarearen Bilbo-Donostia trenbidea erabiliz, Basauri eta Donostia artean.
2011 Luxu Handiko Transkantauriarra ere ezarri zen, Donostia eta Santiago Compostelakoaren arteko ibilbidea eginez, eta jatorriko tren turistikoa Transkantauriar Klasikoa izenez berrizendatu zen, León-Bilbo-Ferrol hasierako ibilbidea mantenduz.
Bestalde, charter bidaiak ere antolatzen dira.

## Erreferentziak

* ↑ (Gaztelaniaz) «España reconocida como potencia mundial en trenes de lujo y con encanto» 2012-01-31 (Noiz kontsultatua: 2012-05-29).
* ↑ (Gaztelaniaz) FEVE. «El Transcantábrico Gran Lujo».
* ↑ (Gaztelaniaz) FEVE. «El Transcantábrico Clásico».

## Kanpo estekak

* Transkantauriarraren webgunea
* Datuak: Q3394554
* Multimedia: Ferrocarril Transcantábrico / Q3394554
# Transkaukasiako Komite Berezia

Transkaukasiako Komite Berezia edo OZAKOM (Osobyi Zakavkazskii Komitet, Особый Закавказский Комитет) 1917an Errusiar Behin-behineko Gobernuak Kaukasoko mendietan eraturiko administrazio zibila izan zen. Bere osaera Dumako diputatuen osaera etnikoaren ispilu izan zen. Eremuan batez ere sozialdemokratek zuten boterea, baina ez zioten jaramonik egin egoera horri.
1917ko martxoaren 22an Tbilisin eratu zen.
1917ko azaroaren 15ean (egutegi gregoriotarrean azaroaren 28a) Transkaukasiako Komisariatuaren sorrerarekin desagertu zen.

## Kanpo estekak

* Datuak: Q2454666
# Transjordania (eskualdea)

Transjordania, Ekialdeko Ibarra edo Transjordaniako Goi-lautada (arabieraz: شرق الأردن‎) Jordan ibaiaren ekialdean geratzen den eremua da, gutxi gorabehera gaur egungo Jordaniaren mugetan.
Eskualdeak hainbat botereren kudeaketa izan du historian zehar. Aro Modernoaan Otomandar Siriaren jurisdikzioaren barneko probintzia bat zen. Arabiar Iraultzaren ostean 1910eko hamarkadan, Transjordaniako emirerria osatu zen 1921ean, Britainiar Inperioaren pean, eta Abdullah I.a Jordaniakoa haxemitaren agindupean. 1946an Britainiar Inperiotik independizatu zen, Transjordaniako Erresuma Haxemita sortuz. 1948an, Arabiar-israeldar gerraren baitan Palestinako Zisjordania okupatu zuen, eta izena "Jordaniako Erresuma Haxemita"ra aldatu zuen. 1950ean lurralde hori galdu zuenean Jordania izenarekin geratu zen.

## Kanpo estekak

* Datuak: Q7834492
# Transjordanita

Transjordanita mineral bat da.

## Ezaugarriak

Transjordanita elementu kimiko mineralaren formula kimikoa hau da: ${\ce {Ni2P}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Transjordanite: Mineral information, data and localities.» www.mindat.org (Noiz kontsultatua: 12-05-2019).
# Transkarpatia

Transkarpatia, Rutenia Transkarpatikoa edo Ukraina Subkarpatikoa (rusinieraz: Карпатьска Русь; ukraineraz: Карпатська Русь, Karpats'ka Rus' edo Закарпаття; eslovakieraz eta txekieraz: Podkarpatská Rus; hungarieraz: Kárpátalja; errumanieraz: Transcarpatia; polonieraz: Zakarpacie; errusieraz: Карпатская Русь, Karpatskaya Rus'; alemanez: Karpatenukraine) ekialdeko Europako eskualde historikoa da, Ukrainako Transkarpatiako oblasta, ekialdeko Eslovakia eta Poloniako Lemkivshchyna bere barnean hartzen dituena. Lehen Mundu Gerra baino lehen Hungariako Erresumaren parte zen, gerrarteko garaian Txekoslovakiarena, Bigarren Mundu Gerran berriro Hungariarena eta gerra ostean, Sobietar Ukraniarena.

## Erreferentziak

* ↑ Europako eskualde historiko-politiko nagusiak Euskaltzaindia.net
* ↑ Berria. Estilo Liburua. .

## Kanpo estekak

* Datuak: Q1148511
* Multimedia: Carpathian Ruthenia / Q1148511
# Transkaukasiako Errepublika Demokratiko Federala

Transkaukasiako Errepublika Demokratiko Federala (TEDF, Закавказская демократическая федеративная республика (ЗКДФР), Zakavkazskaya demokraticheskaya federativnaya respublika (ZKDFR); edo Transkaukasiar Federazioa) 1918ko otsailetik maiatzera bitarte gaur egungo Armenia, Azerbaijan eta Georgian sortu zen errepublika federatiboa izan zen. Hiru herrialdeen independentziarekin apurtu zen.

## Kanpo estekak

* Datuak: Q330756
# Transjordaniako emirerria

Transjordaniako emirerria (arabieraz: إمارة شرق الأردن‎, Imārat Sharq al-Urdun), baita Transjordania ere, 1921eko apirilean sortutako Erresuma Batuko protektoratua izan zen. Kairoko konferentzia eta gero, haxemi leinuak protektoratua eta gertuko Mesopotamiako Britainiar Mandatua zuzendu zituen. Ofizialki Palestinako Britainiar Mandatuaren agindupean zegoen arren, erabat autonomoa izan zen. 1946an, emirerriak independentzia lortu zuen eta bi urte geroago Jordaniako Haxemi Erresuma aldarrikatu zuten. Emir bakarra izan zuen: Abdullah I.a Jordaniakoa.

## Kanpo estekak

* Datuak: Q1121819
* Multimedia: Emirate of Transjordan / Q1121819
# Transkarpatiako oblasta

Transkarpatiako oblasta (ukraineraz: Закарпатська область, translit.: Zakarpats’ka oblast) Ukrainako hego-mendebaldeko oblasta da. Iparraldean Lviveko oblastarekin du muga, ipar-ekialdean Ivano-Frankivskeko oblastarekin, hegoaldean Errumaniarekin, hego-mendebaldean Hungariarekin eta mendebaldean Eslovakiarekin. 12.777 km²ko azalera du eta 2008an 1.247.350 biztanle zituen. Hiriburua Uzhhorod da.
Historikoki eskualde honi Transkarpatia, Rutenia Transkarpatikoa eta Ukraina Subkarpatikoa deitu izan zaio, Karpatoek Ukrainako zabaldi handitik bereizten dutelako.

## Hiri nagusiak

Transkarpatiako oblasteko hiri handienak hauek dira (2005eko populazioa):
* Uzhhorod: 117.028 biztanle
* Mukatxeve: 82.473 biztanle
* Khust: 28.755 biztanle
* Berehove: 26.735 biztanle
* Vynohradiv: 25.597 biztanle

## Erreferentziak

* 1 2 Ukrainako oblast eta hirietako biztanleria Citypopulation.de
* ↑ Europako eskualde historiko-politiko nagusiak Euskaltzaindia.net
* ↑ Transkarpatiako oblasteko hiriak World-gazetteer.com

## Kanpo estekak

* Datuak: Q170213
* Multimedia: Zakarpattia Oblast / Q170213
# Transkaukasiako Sobietar Errepublika Federatibo Sozialista

Transkaukasiako Sobietar Errepublika Federatibo Sozialista (errusieraz: Закавказская Сове́тская Федерати́вная Социалисти́ческая Респу́блика, ЗСФСР) Sobietar Batasuna osatzen zuten errepubliketariko bat izan zen; 1922–1936 bitartean iraun zuen. "Transkaukasiako Errepublikak" esaten zitzaien Georgiak, Armeniak eta Azerbaijanek osatzen zuten. Tiflis zen hiriburua.
Lurraldez, 186.100 km²-ko azalera zeukan Transkaukasiako Sobietar Errepublika Federatibo Sozialistak. Sobietar errubloa zerabilten, eta errusiera zen hizkuntza ofiziala.
Errusiar Inperioa 1917. urtean desegin zenean, Kaukasoko probintziek euren estatu federala sortu zuten, Transkaukasiako Errepublika Demokratiko Federala, baina 1918. urtean hori ere desegin egin zen. Hurrengo urteetan gerra zibilak jasan zituzten, Armada Gorriak ere parte hartuta, eta Sobietar Errepublika bihurtu ziren. 1922. urteko abenduan lurralde guztiak errepublika bakarrean bateratu zituzten, Transkaukasiako Sobietar Errepublika Federatibo Sozialista eratuz hain zuzen ere.
1936. urteko martxoan Transkaukasiako Sobietar Errepublika Federatibo Sozialista desegin zen, eta hauek sortu ziren: Armeniako Sobietar Errepublika Sozialista, Georgiako Sobietar Errepublika Sozialista eta Azerbaijango Sobietar Errepublika Sozialista.

## Kanpo estekak

* Datuak: Q545205
* Multimedia: Transcaucasian Socialist Federative Soviet Republic / Q545205
# Trackback

Trackback edo aipua blogen arteko komunikazio sistema bat da. Norbaitek beste blog baten aurkitutako testu baten inguruan idatzi nahi badu, edo berau aipatu nahi badu, eta bi guneek trackback protokoloa onartzen badute, idazleak trackback ping baten bitartez jakinarazi diezaioke iturriaren egileari aipuaren inguruan. Orokorrean, iturri gunean jasotako trackbacka ere aipatu egiten da, iruzkinekin batera, edo hauen ondoan.
Trackback sistemari esker, blogosferan dauden antzeko albisteen arteko loturak sortzen dira, eta blog guztiak elkarren artean lotuta egotea lortzen da, komunitate bat sortuz.

## Kanpo estekak

* Datuak: Q187076
# Tracks (2013ko filma)

Tracks, 2013ko John Curran estatubatuarrak zuzendutako abentura film bat da. Robyn Davidson australiar idazle eta abenturazalearen 1980ko izenburu berdineko liburuan oinarritua dago. Mia Wasikowska eta Adam Driver aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1977, Robyn Davidson gazteak Australiako basamortuan barna 3.000 kilometroko ibilbidea burutuko du, herrialdearen erdigunetik hasi eta outback latza zeharkatuz mendebaldeko kostaldean amaituz, bidailagun bere ganbeluak eta txakur leiala bakarrik izango dituelarik.

## Aktoreak

* Mia Wasikowska: Robyn Davidson
* Adam Driver: Rick Smolan
* Lily Pearl: Robyn Davidson gaztea
* Roly Mintuma: Eddy jauna
* Brendan Maclean: Peter
* Rainer Bock: Kurt
* Jessica Tovey: Jenny
* Emma Booth: Marg

## Kanpo estekak

* IMDBko fitxa irakurgai (Ingelesez)
* Datuak: Q7831579
* Multimedia: Tracks (2013 Australian film) / Q7831579
# Tracunhaém

Tracunhaém Brasilgo udalerri bat da, Pernambuco estatuan kokatua. 13.867 biztanle ditu 135,497 km²ko eremuan.

## Ikus, gainera

* Pernambuco

## Kanpo estekak

* Datuak: Q1870479
* Multimedia: Tracunhaém / Q1870479
# Tracuateua

Tracuateua Brasilgo udalerri bat da, Pará estatuan kokatua. 28.595 biztanle ditu 934,272 km²ko eremuan.

## Ikus, gainera

* Pará

## Kanpo estekak

* Datuak: Q2008789
* Multimedia: Tracuateua / Q2008789